**-UPRAVNOM VIJEĆU-**

U Opatiji, 29. studenoga 2019. godine

**PREDMET:Prijedlog za isplatu razlike iznosa jubilarne nagrade**

 **za 2013. godinu –obrazloženje,**

Radničko vijeće Bolnice i Samostalni sindikat zdravstva i socijalne skrbi Hrvatske Thalassotherapije Opatija uputili su zamolbu o eventualnoj isplati razlike iznosa jubilarne nagrade za 2013. godinu. U periodu od 2013. godine do 2015. godine bila je umanjena osnovica za isplatu jubilarne nagrade te je svim zaposlenicima koji su u tom periodu ostvarili pravno na isplatu jubilarne nagrade isplaćene znatno niži iznosi jubilarne nagrade. Odlukom Vlade o isplati razlike iznosa jubilarne nagrade službenicima i namještenicima u javnim službama (NN 65/15) koji su to pravo ostvarili tijekom 2014. i 2015. godine sukladno uputi Ministarstva zdravlja zaposlenicima je isplaćena razlika jubilarne nagrade do punog iznosa jubilarne nagrade. U spomenutoj Odluci nisu bili obuhvaćeni radnici koji su 2013. godine ostvarili pravo na jubilarnu nagradu iz razloga što je u trenutku donošenja spomenute Odluke bio na snazi tada važeći Dodatak I. Temeljnog kolektivnog ugovora kojim je osnovica u 2013. godini za jubilarne nagrade iznosila 500,00 kn, za razliku od Dodatka II. Temeljnog kolektivnog ugovora koji je propisivao samo visinu osnovice ne vezujući je za godine na koje se primjenjuje.

Budući da su navedeni zaposlenici u 2013. godini bili „preskočeni“ pri isplati jubilarne nagrade, predlaže se Upravnom vijeću da, u okviru vlastitih sredstava isplati razlike iznosa jubilarne nagrade za 2013. godinu.

 RAVNATELJ

 Prof.dr.sc. Viktor Peršić, dr.med.